Организација за европску безбедност и сарадњу

Организација за европску безбедност и сарадњу (ОЕБС; енгл. Organization for Security and Co-operation in Europe, OSCE) — основана 1973. године као Конференција за европску безбедност и сарадњу (КЕБС; енгл. Conference on Security and Co-operation in Europe, CSCE), светска је међународна организација која се бави питањима безбедности. У њен домен спадају питања као што су контрола наоружања, људска права, слобода штампе и слободни избори. Већина од 3500 чланова особља ОЕБС-а је ангажована на задацима на терену, док око 10% је ангажовано у седишту организације у Бечу. ОЕБС је ad hoc организација по Повељи Уједињених нација и циљ су јој рани наговештај и спречавање сукоба, руковођење кризним случајевима и послератовска обнова. Њених 57 чланица је из Европе, Кавказа, централне Азије и Северне Америке и покрива највећи део северне хемисфере. ОЕБС је основан током Хладног рата као форума Истока и Запада. Мисија ОЕБС је била задужена за спровођење избора за председника републике и републички парламент на простору Косова и Метохије 6. маја 2012. године. Историја Препоруке разговора, у облику „Плаве књиге“, дале су практичне темеље конференцији у три фазе под називом „Хелсиншки процес“. CSCE је отворен у Хелсинкију 3. јула 1973. године, са представницима из 35 држава. Фаза I којом је успостављен концензус да се следи Плава књига је окончана за само пет дана. Фаза II била је главна радна фаза и спроводила се у Женеви од 18. септембра 1973. до 21. јула 1975. Резултат фазе II био је Хелсиншки завршни акт који је потписало 35 држава учесница током фазе III, која се одржала у дворани Финландија од 30. јула - 1. августа 1975. Отворио ју је дипломата Свете столице кардинал Агостино Касароли, који је био председавајући конференције. Путем своје Канцеларије за демократске институције и људска права (ODIHR), OSCE посматра и процењује изборе у државама чланицама, како би се подржали поштени и транспарентни демократски процеси, у складу са међусобним стандардима којима је организација посвећена; између 1994. и 2004. OSCE је послао тимове посматрача да надгледају више од 150 избора, обично се фокусирајући на изборе у демократијама у успону. Године 2004, на позив владе Сједињених Држава, ODIHR је развио процењивачку мисију, коју су чинили учесници из шест држава чланица OSCE-а, која је посматрала америчке председничке изборе те године и израдила извештај. То је био први пут да су амерички председнички избори били предмет праћења OSCE-а, иако је та организација претходно надзирала америчке изборе на државном нивоу на Флориди и у Калифорнији, 2002. и 2003. Процена из 2004. одвијала се у позадини контроверзног напора на поновном пребројавању гласова на америчким председничким изборима 2000. године, а произашла је углавном из иницијативе 13 демократских чланова Представничког дома Сједињених Држава. Та група, у којој су били Барбара Ли из Калифорније и Едие Бернис Џонсон из Тексаса, иницијално је послала захтев за посматрачима избора Уједињеним нацијама, у писму Кофију Анану, генералном секретару УН, али је захтев одбијен. Након тога, администрација председника Џорџа Буша млађег, преко Стејт департмента, на челу са државним секретаром Колином Пауелом, одговорила је на забринутост посланика позивом OSCE-ове мисије за праћење избора. Језици Шест службених језика OSCE су енглески, француски, немачки, италијански, шпански и руски. Државе учеснице Билатерални приоритети са државама учесницама Референце Спољашње везе Званични веб-сајт ОЕБС Србија OSCE The U.S. Mission to the OSCE OSCE The OSCE Mission to Bosnia and Herzegovina OSCE POLIS Архивирано на веб-сајту Wayback Machine (1. новембар 2011) Policing OnLine Information System OSCE на веб-сајту Curlie (језик: енглески) United States Institute of Peace online training course for OSCE Архивирано на веб-сајту Wayback Machine (4. децембар 2007) required for U.S. citizens hired by the Organization. Provides a detailed outline of the OSCE, with additional modules on each major area that it is involved in. Website freely available, but tests only given to those who have submitted applications. Official OSCE account on Twitter Summer Academy on OSCE Архивирано 12 април 2010 на сајту Wayback Machine The short film Conference on Security and Cooperation in Europe (1975) is available for free download at the Internet Archive Postage stamps of Moldova celebrating her admission to the OSCE